Odločba Komisije

z dne 22. maja 2003

o spremembah Prilog I in II k Odločbi 2002/304/ES glede programov, uporabljenih za pridobitev statusa odobrenih območij ali ribogojnic v zvezi z virusno hemoragično septikemijo (VHS) in infekciozno hematopoetsko nekrozo (IHN)

(notificirano pod dokumentarno številko K(2003) 1627)

(Besedilo velja za EGP)

(2003/376/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/67/EGS z dne 28. januarja 1991 o pogojih zdravstvenega varstva živali, ki ureja dajanje živali in proizvodov iz ribogojstva na trg [1], kakor je bila nazadnje spremenjena z Direktivo 98/45/ES [2], in zlasti člena 10(3) Direktive,

ob upoštevanju naslednjega:

(1) Z Odločbo 2002/304/ES [3], kakor je bila nazadnje spremenjena z Odločbo 2002/879/ES [4], je Komisija odobrila programe za pridobitev statusa odobrenih območjih ali odobrenih ribogojnic v neodobrenih območjih v zvezi z eno ali več bolezni rib; virusne hemoragične septikemije (VHS) in infekciozne hematopoetske nekroze (IHN).

(2) Italija je Komisiji predložila dodatni program v zvezi z IHN in VHS z namenom, da bi pridobila status odobrenega območja za povodja. Ti programi določajo geografsko razmejitev zadevnih območij, ukrepe, ki jih morajo sprejeti uradne službe, postopke, ki jih pooblaščeni laboratoriji morajo upoštevati, razširjenost zadevnih bolezni in ukrepe za zatiranje teh bolezni, kjer se odkrijejo.

(3) Programi, ki jih je predložila Italija, so skladni s členom 10 Direktive 91/67/EGS.

(4) Nekateri programi, odobreni z Odločbo 2002/304/ES, so bili dokončno oblikovani in jih je treba črtati iz Odločbe 2002/304/ES.

(5) Odločbo 2002/304/ES je zato treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 2002/304/ES se spremeni:

1. Priloga I se nadomesti z besedilom v Prilogi I k tej odločbi.

2. Priloga II se nadomesti z besedilom v Prilogi II k tej odločbi.

Člen 2

Ta odločba je naslovljena na države članice.

V Bruslju, 22. maja 2003

Za Komisijo

David Byrne

Član Komisije

[1] UL L 46, 19.2.1991, str. 1.

[2] UL L 189, 3.7.1998, str. 12.

[3] UL L 104, 20.4.2002, str. 37.

[4] UL L 305, 7.11.2002, str. 59.

--------------------------------------------------

PRILOGA I

OBMOČJA, KJER SE UPORABLJAJO ODOBRENI PROGRAMI Z NAMENOM PRIDOBITI STATUS ODOBRENEGA OBMOČJA V ZVEZI Z ENO ALI VEČ BOLEZNI RIB IN SICER VHS IN IHN

1. OBMOČJA NA DANSKEM, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJA V ZVEZI Z VHS

- območje ulova FISKEBÆK Å

- vsi DELI JUTLANDIJE, južno in zahodno od povodij Storåen, Karup å, Gudenåen in Grejs å

- območje DANSKIH OTOKOV

2. OBMOČJA V NEMČIJI, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJA V ZVEZI Z VHS IN IHN

- Območje v povodju WOLFEGGER AACH in ROHRSEE

- Območje v povodju OBERN NAGOLD-a

3. OBMOČJA V ŠPANIJI, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJAV ZVEZI Z VHS IN IHN

- AVTONOMNA SKUPNOST LA RIOJA

4. OBMOČJA V FRANCIJI, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJA V ZVEZI Z VHS IN IHN

- LES FORGES

- LA NIVE in LES NIVELLES

- L’ÉLORN

5. OBMOČJA V ITALIJI, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJA V ZVEZI Z VHS IN IHN

5.1 Avtonomna provinca Bolzano

OBMOČJE AVTONOMNE PROVINCE BOLZANO

- Območje vsebuje vsa povodja v provinci Bolzano.

Območje obsega zgornji del območja ZONA VAL DELL‘ADIGE – tj. povodja reke Adiže od njenega izvira v provinci Bolzano do meje s provinco Trento.

(

OPOMBA:

Preostali, spodnji del območja ZONA VAL DELL‘ADIGE spada pod odobreni program avtonomne province Trento. Zgornji in spodnji del tega območja je treba obravnavati kot eno epidemiološko enoto.

)

5.2 Avtonomna provinca Trento

OBMOČJE VAL DI SOLE E DI NON

- Povodje od izvira reke Noce do jeza S. Giustina.

OBMOČJE VAL DELL‘ADIGE – spodnji del

- Povodje od reke Adiže in njenega izvira na teritoriju avtonomne province Trento, od meje s provinco Bolzano do jeza Ala (hidroelektrarna).

(

OPOMBA:

Del območja ZONA VAL DELL‘ADIGE ob gornjem vodnem toku spada pod odobreni program avtonomne province Bolzano. Zgornji in spodnji del tega območja je treba obravnavati kot eno epidemiološko enoto.

)

območje TORRENTE ARNO

- Povodje od izvira hudournika Arnó do nižje ležečih zapornic, ki so pred izlivom gorskega potoka Arnó v reko Sarca.

OBMOČJE VAL BANALE

- Vodno območje porečja reke Ambies do jeza hidroelektrarne.

OBMOČJE VARONE

- Povodje od izvira vodotoka Magnone do slapu.

OBMOČJE ALTO E BASSO CHIESE

- Povodje reke Chiese od izvira do jezu Condino, razen porečij hudournikov Adanà in Palvico.

OBMOČJE HUDOURNIKA PALVICO

- Povodje porečja hudournika Palvico do zapornic iz betona in kamnov.

5.3 Regija Benečija

OBMOČJE HUDOURNIKA ASTICO

- Povodje reke Astico, od njenega izvira (v avtonomni provinci Trento in v provinci Vicenza, regija Benečija) do jeza, ki je blizu mostu Pedescala v provinci Vicenza.

Nižje ležeči deli reke Astico, med jezom blizu mostu Pedescala in jezom Pria Maglio, se štejejo za varovalni pas.

5.4 Regija Umbrija

OBMOČJE FOSSO DE MONTERIVOSO: Povodje reke Monterivoso, od njenega izvira do neprehodnih zapornic blizu Ferentilla.

5.5 Regija Lombardija

OBMOČJE VAL BREMBANA: Povodje reke Brembo, od njenega izvira do neprehodnih zapornic v občini de Ponte S. Pietro.

6.A OBMOČJA NA FINSKEM, KJER SE UPORABLJA ODOBRENI PROGRAM Z NAMENOM PRIDOBITI STATUS ODOBRENEGA OBMOČJA V ZVEZI Z VHS IN IHN

- Vsa kontinentalna in obalna območja FINSKE razen province Åland in omejitvenega območja v Pyhtää.

6.B OBMOČJA NA FINSKEM, KJER SE UPORABLJA ODOBRENI PROGRAM – VKLJUČNO Z DOLOČENIMI UKREPI ZA IZKORENINJENJE ZA VHS – S KONČNIM NAMENOM PRIDOBITI STATUS ODOBRENEGA OBMOČJA V ZVEZI Z VHS IN IHN

- Celotna PROVINCA ALAND in omejitveno območje v PYHTÄÄ.

--------------------------------------------------

PRILOGA II

RIBOGOJNICE V ITALIJI, KJER SE UPORABLJA PROGRAM Z NAMENOM PRIDOBITI STATUS ODOBRENE RIBOGOJNICE ZNOTRAJ NEODOBRENEGA OBMOČJA V ZVEZI Z VHS IN IHN

1. REGIJA: FURLANIJA JULIJSKA KRAJINA, PROVINCA VIDEM

Ribogojnice v drenažnem porečju reke Taljament:

- Kmetijsko posestvo Vidotti Giulio snc, Sutrio

2. REGIJA: REGIJA BENEČIJA

Ribogojnice v drenažnem porečju reke Sile:

- Kmetijsko posestvo Troticoltura S. Cristina, Via Chiesa Vecchia 14 - kraj S. Cristina di Quinto

--------------------------------------------------